Эрдоган Тайипрэ Хьэгъундокъуэ Яшаррэ я зэпсэлъэныгъэ
Тыркум и президент Эрдоган Реджеп Тайип мэкъуауэгъуэм и 15-м иригъэблэгъащ а къэралым щыIэ Адыгэ Хасэхэм я федерацэм (КАФФЕД) и унафэщI Хьэгъундокъуэ Яшар. Ахэр щызэпсалъэм зи гугъу ящIахэм ящыщщ УФ-мрэ Тыркумрэ IэнатIэ куэдым щызэдэлэжьэныр лъэныкъуитIми я фейдэ зыхэлъ Iуэхуу зэрыщытыр, апхуэдэуи къэралитIым яку дэлъ зэпыщIэныгъэхэр нэхъри гъэбыдэным мыхьэнэшхуэ зэриIэр. Тыркум и президентыр щIэупщIащ я къэралым щыпсэу адыгэхэм я Iуэху зыIутым. Хьэгъундокъуэм ди лъэпкъэгъухэм я щыIэкIэ-псэукIэм, я гурыгъу-гурыщIэхэм Эрдоган щыгъуазэ ищIащ.
